# II. Druge pomožne evidence

Na podlagi drugih predpisov in notranjih aktov finančna uprava vodi tudi nekatere pomožne evidence.

[1. EDS – elektronski dokumentni sistem 2](#_Toc158208741)

[2. Sistem eDavki in zaledni sistemi FURS 2](#_Toc158208742)

[3. Evidenca o pravnomočnih odločbah o prekrških po 203. členu Zakona o prekrških 2](#_Toc158208743)

[4. Vpisniki po Zakonu o prekršku po 206. členu Zakona o prekrških 2](#_Toc158208744)

[5. Finančni ukrepi COVID-19 3](#_Toc158208745)

Evidenca kriznega dodatka

Evidenca subvencije minimalne plače

Evidenca pomoči za financiranje regresa

Evidenca mesečnega temeljnega dohodka ter izdanih zavrnilnih odločb

Evidenca odloga plačila prispevkov in oprostitve plačila za vsa socialna zavarovanja ter izdanih odločb o vračilu

Evidenca izplačil povračila izgubljenega dohodka zaradi karantene ali varstva otroka ter izdanih zavrnilnih odločbah

Evidenca pomoči v obliki nekritih fiksnih stroškov

Evidenca pomoči za gospodarstvo zaradi dviga cen energentov (energetski bon/energetski ukrep)

Evidenca pomoči za samozaposlene

[6. Evidenca bonov (EB IN BON21, DBON22) 5](#_Toc158208746)

1. Evidenca bonov (EB)
2. Evidenca bonov (BON21)
3. Evidenca bonov za spodbujanje digitalne vključenosti (DBON22)

[7. Portal eDražbe 5](#_Toc158208747)

[8. Evidenca izplačil na podlagi ZUVPNB 6](#_Toc158208748)

[9. Evidenca obveščanja in informiranja 6](#_Toc158208749)

## EDS – elektronski dokumentni sistem

Evidenca dokumentarnega gradiva je temeljna evidenca o opravljanju del in nalog organa. Evidenca se vodi na podlagi 48. do 50. člena [Uredbe o upravnem poslovanju](http://www.pisrs.si/Pis.web/pregledPredpisa?id=URED6937). Evidenca dokumentarnega gradiva zagotavlja evidentiranje vseh dokumentov, in sicer tako, da se shranjujejo sami dokumenti, evidenčni podatki dokumenta, podatki, za katere ta uredba določa, da se dodatno evidentirajo k dokumentarnemu gradivu, ter podatki o tem, kdo in kdaj je izvajal posamezna opravila v zvezi s posameznim dokumentom.

Rok hrambe je določen na vsaki posamezni zadevi.

## Sistem eDavki in zaledni sistemi FURS

Do nekaterih podatkov, ki se jih obdeluje v zalednih sistemih FURS, lahko davčni zavezanci dostopajo tudi sami, prek sistema [eDavki](https://edavki.durs.si/EdavkiPortal/OpenPortal/CommonPages/Opdynp/PageA.aspx). Sistem eDavki služi kot komunikacijski kanal med finančno upravo in zavezanci.

V zalednih sistemih FURS se hranijo podatki o pooblaščencih za vročanje in posamezni izhodni dokumenti, ki se preko sistema eDavkov tudi vročajo. Podatki se v sistemu hranijo dokler je to potrebno za potrebe postopka (npr. vročeni dokumenti do tri mesece), oziroma lahko trajno, če je tako predpisano za posamezne vrste dokumentov (npr. obračun prispevkov za socialno varnost in obrazci REK). Na podlagi soglasja, se lahko v sistemu hranijo tudi kontaktni podatki, ki se po umiku soglasja izbrišejo.

Zaledni sistemi FURS zagotavljajo dostop do podatkov v:

- evidenci o davkih:

a) iRek obrazci,

b) obrazci OPSV – obračuni prispevkov za socialno varnost;

- knjigovodskih evidencah – knjigovodske kartice;

- evidenci o uporabniku in pooblaščencih ter o predloženih dokumentih;

- evidenci o (ne)porabljenih bonih.

Podrobnejše informacije o sistemu eDavki so dostopne na povezavi: [eDavki - Varstvo podatkov](https://edavki.durs.si/EdavkiPortal/OpenPortal/CommonPages/Opdynp/PageB.aspx?category=zasebnost).

## Evidenca o pravnomočnih odločbah o prekrških po 203. členu [Zakona o prekrških](http://pisrs.si/Pis.web/pregledPredpisa?id=ZAKO2537)

Evidenca se vodi za namene opravljanja nalog finančne uprave. Prekrškovni organi morajo voditi evidenco zaradi zagotavljanja izvrševanja pravnih posledic odločb o prekršku, za ugotavljanje prej izrečenih sankcij za prekrške in za izdajanje potrdil o podatkih iz te evidence. Evidenca lahko vsebuje:

podatke o storilcu prekrška (osebno ime in EMŠO ter naslov stalnega oziroma začasnega prebivališča za fizično osebo oziroma firmo in sedež ter enotno matično številko za pravno osebo, če je storilec tujec, pa namesto EMŠO njegove rojstne podatke);

pravno opredelitev prekrška;

številko in datum izdane odločbe o prekršku ter izrečeno sankcijo.

Podatki se hranijo še 3 leta po pravnomočnosti.

## Vpisniki po Zakonu o prekršku po 206. členu [Zakona o prekrških](http://pisrs.si/Pis.web/pregledPredpisa?id=ZAKO2537)

Evidenca se vodi za namene opravljanja nalog finančne uprave, zaradi učinkovitega vodenja in preglednosti postopkov ter za statističnega poročanja. Evidenca lahko vsebuje osebne podatke:

**obdolženca oziroma storilca**: osebno ime, za poročene tudi prejšnji priimek, če je bil spremenjen, datum, kraj in občina rojstva, EMŠO, naslov stalnega prebivališča (stalnega, začasnega), državljanstvo, poklic, zaposlitev, ime in sedež pravne osebe oziroma samostojnega podjetnika posameznika, podatki o vozniškem dovoljenju (številka vozniškega dovoljenja, upravna enota, ki ga je izdala, datum izdaje vozniškega dovoljenja po opravljenem vozniškem izpitu, kategorije motornih vozil, za katere je bilo vozniško dovoljenje izdano),

**predlagatelja**, drugih udeležencev v postopku, pošiljateljev vlog oziroma prevzemnikov: osebno ime, naslov prebivališča (stalnega, začasnega), ime in sedež pravne osebe oziroma samostojnega podjetnika posameznika.

Podatki se hranijo še 5 let po pravnomočnosti.

## Finančni ukrepi COVID-19

Za upravljanje z izplačili in vračili interventnih pomoči in ukrepov v času epidemije COVID-19 se vodijo naslednje evidence:

**Evidenca kriznega dodatka** za namen izplačila interventne pomoči kriznega dodatka prek informacijskega sistema finančne uprave na podlagi 85. člena Zakona o interventnih ukrepih za pomoč pri omilitvi posledic drugega vala epidemije COVID-19 ([ZIUPOPDVE](http://www.pisrs.si/Pis.web/pregledPredpisa?id=ZAKO8304)) in 26. člena Zakona o dodatnih ukrepih za omilitev posledic COVID-19 ([ZDUOP](http://www.pisrs.si/Pis.web/pregledPredpisa?id=ZAKO8321)). Podatki v evidenci o upravičenem delodajalcu in zaposlenih delavcih:

podatki o izjavi: EDP številka izjave, datum izjave;

podatki o upravičencu: davčna številka, ime, priimek oz. naziv,

podatki o delavcu: davčna številka, ime in priimek,

podatki o izplačilu: višina izplačila kriznega dodatka, TRR izplačila upravičenca.

**Evidenca subvencije minimalne plače** za namen izplačila interventne pomoči subvencije minimalne plače prek informacijskega sistema finančne uprave na podlagi 29. člena Zakona o dodatnih ukrepih za omilitev posledic COVID-19 ([ZDUOP](http://www.pisrs.si/Pis.web/pregledPredpisa?id=ZAKO8321)). Podatki v evidenci o upravičenem delodajalcu in o zaposlenih delavcih:

podatki o izjavi: EDP številka izjave, datum izjave;

podatki o upravičencu: davčna številka, ime, priimek oz. naziv,

podatki o delavcu: davčna številka, ime in priimek,

podatki o izplačilu: višina izplačila subvencije minimalne plače, TRR izplačila upravičenca,

podatki o plači delavca: višina plače iz izjave, ure dela, mesečni fond ur,

REK podatki o izplačilu plače.

**Evidenca pomoči za financiranje regresa** za letni dopust za leto 2021 za namen izplačila pomoči prek informacijskega sistema finančne uprave na podlagi 27. in 30. člena Zakona o interventnih ukrepih za pomoč gospodarstvu in turizmu pri omilitvi posledic epidemije COVID-19 ([ZIUPGT](http://www.pisrs.si/Pis.web/pregledPredpisa?id=ZAKO8389)). Podatki o upravičenem delodajalcu in zaposlenih delavcih:

podatki o izjavi: EDP številka izjave, datum izjave;

podatki o upravičencu: davčna številka, ime, priimek oz. naziv,

podatki o delavcu: davčna številka, ime in priimek,

podatki o izplačilu: višina izplačila regresa, TRR izplačila upravičenca,

dodatni podatki o delavcu: ure vključenosti v zavarovanje, polni tedenski delovni čas, znesek regresa delavca iz izjave, zavarovalna podlaga delavca z urami.

**Evidenca mesečnega temeljnega dohodka ter izdanih zavrnilnih odločb** na podlagi 34. člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo ([ZIUZEOP](http://www.pisrs.si/Pis.web/pregledPredpisa?id=ZAKO8190)), 88. člena Zakona o začasnih ukrepih za omilitev in odpravo posledic COVID-19 ([ZZUOOP](http://www.pisrs.si/Pis.web/pregledPredpisa?id=ZAKO8254)) in 111. člena Zakona o interventnih ukrepih za pomoč pri omilitvi posledic drugega vala epidemije COVID-19 ([ZIUPOPDVE](http://www.pisrs.si/Pis.web/pregledPredpisa?id=ZAKO8304)). Podatki v evidenci:

vlagatelj izjave: davčna številka, naziv, naslov, zavarovalna podlaga, število ur zavarovanja, število dni zavarovanja, stanje dolga;

podatki o izjavi: EDP številka izjave, datum izjave;

podatki o izplačilu: datum izplačila, znesek izplačila, TRR na katerega je bilo izvedeno izplačilo;

podatki o zavrnilni odločbi: številka odločbe, datum odločbe;

podatki o vračilu: št. odločbe, datum odločbe, znesek vračila po odločbi, datum vračila, podatki o obročnem odplačevanju dolga.

**Evidenca odloga plačila prispevkov in oprostitve plačila za vsa socialna zavarovanja ter izdanih odločb o vračilu** na podlagi 12. in 13. člena Zakona o interventnih ukrepih na področju plač in prispevkov ([ZIUPPP](http://www.pisrs.si/Pis.web/pregledPredpisa?id=ZAKO8181)) in 38. člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo ([ZIUZEOP](http://www.pisrs.si/Pis.web/pregledPredpisa?id=ZAKO8190)). Podatki v evidenci:

vlagatelj izjave: davčna številka, naziv, naslov, stanje dolga;

podatki o izjavi: EDP številka izjave, datum izjave;

podatki o oprostitvi oz. odlogu: datum, znesek;

podatki o vračilu: številka odločbe, datum odločbe, znesek vračila po odločbi, datum vračila.

**Evidenca izplačil povračila izgubljenega dohodka zaradi karantene ali varstva otroka ter izdanih zavrnilnih odločbah** na podlagi 88. člena Zakona o začasnih ukrepih za omilitev in odpravo posledic COVID-19 ([ZZUOOP](http://www.pisrs.si/Pis.web/pregledPredpisa?id=ZAKO8254)) in 36.a člena Zakona o nujnih ukrepih na področju zdravstva ([ZNUPZ](http://www.pisrs.si/Pis.web/pregledPredpisa?id=ZAKO8360)). Podatki v evidenci:

vlagatelj izjave: davčna številka, naziv, telefonska številka, naslov, razlog vloge, zavarovalna podlaga, številka odločbe/potrdila, datum vročitve odločbe/potrdila, obdobje karantene;

podatki o izjavi: EDP številka izjave, datum izjave;

podatki o izplačilu: datum, znesek, TRR izplačila;

podatki o otroku v karanteni: davčna številka, naziv vzgojne ustanove, razred, datum rojstva, obdobje karantene, številka odločbe/potrdila, datum vročitve odločbe;

podatki o zavrnilni odločbi: številka odločbe, datum odločbe.

**Evidenca pomoči v obliki nekritih fiksnih stroškov** za namen izplačila pomoči prek informacijskega sistema finančne uprave na podlagi 109. člena Zakona o interventnih ukrepih za omilitev posledic drugega vala epidemije COVID-19 ([ZIUOPDVE](http://pisrs.si/Pis.web/pregledPredpisa?id=ZAKO8272)) in **o izdanih odločbah o vračilu prejete pomoči** po ZIUOPDVE. Podatki v evidenci:

vlagatelj izjave: davčna številka, naziv, naslov, telefon,

podatki o poslovanju zavezanca za namen izračuna višine pomoči (AOP 110, število zaposlenih, ocena upada prihodkov)

podatki o izjavi: EDP številka izjave, datum izjave;

podatki o izplačilu: datum, znesek, TRR izplačila,

podatki o vračilu: št. odločbe, datum odločbe, datum vročitve, znesek vračila po odločbi, datum vračila, podatki o obročnem odplačevanju dolga.

**Evidenca pomoči za gospodarstvo zaradi dviga cen energentov (energetski bon/energetski ukrep)** za namen izplačila pomoči prek informacijskega sistema finančne uprave na podlagi 2. člena Zakona o ukrepih za omilitev posledic dviga cen energentov v gospodarstvu in kmetijstvu ([ZUOPDCE](http://pisrs.si/Pis.web/pregledPredpisa?id=ZAKO8541)) in **o izdanih odločbah o vračilu prejete pomoči** po ZUOPDCE. Podatki v evidenci:

vlagatelj izjave: davčna številka, naziv, naslov, telefon,

podatki o poslovanju zavezanca za namen izračuna višine pomoči (AOP 110, AOP 127, AOP 132)

podatki o izjavi: EDP številka izjave, datum izjave

podatki o izplačilu: datum, znesek, TRR izplačila

podatki o vračilu: št. odločbe, datum odločbe, datum vročitve, znesek vračila po odločbi, datum vračila, podatki o obročnem odplačevanju dolga.

**Evidenca pomoči za samozaposlene** na podlagi 47. člena Zakonu o spremembah in dopolnitvah Zakona o odpravi posledic naravnih nesreč ([ZOPNN-F](https://www.uradni-list.si/glasilo-uradni-list-rs/vsebina/2023-01-2599?sop=2023-01-2599)). Podatki v evidenci:

vlagatelj izjave za pomoč za samozaposlene: davčna številka, naziv, naslov, zavarovalna podlaga, število ur zavarovanja, število dni zavarovanja, stanje dolga;

podatki o izjavi: EDP številka izjave, datum izjave

podatki o izplačilu: datum, znesek, TRR izplačila.

Podatki evidenc zaradi finančnih ukrepov COVID-19 se hranijo v skladu z roki dokumentarnega gradiva v evidenci IDIS.

## Evidenca bonov (EB IN BON21, DBON22)

V informacijskem sistemu finančne uprave se vodijo tudi evidence interventne pomoči gospodarstvu.

1. **Evidenca bonov** **(EB)** za namen unovčitve bona za izboljšanje gospodarskega položaja na področju potrošnje turizma in povračila sredstev prek informacijskega sistema finančne uprave na podlagi 35. člena Zakona o interventnih ukrepih za omilitev in odpravo posledic epidemije COVID-19 ([ZIUOOPE](http://www.pisrs.si/Pis.web/pregledPredpisa?id=ZAKO8206)) in 41. člena Zakona o interventnih ukrepih za pripravo na drugi val COVID-19 ([ZIUPDV](http://www.pisrs.si/Pis.web/pregledPredpisa?id=ZAKO8231)), Uredba o načinu unovčitve bona za izboljšanje gospodarskega položaja na področju potrošnje turizma, povračilu sredstev prek informacijskega sistema Finančne uprave Republike Slovenije ter načinu vodenja in upravljanja evidence bonov ([Uredba](http://pisrs.si/Pis.web/pregledPredpisa?id=URED8114)). V evidenci se hranijo:

podatki o upravičencu: ime in priimek, EMŠO, davčna številka, višina bona,

podatki o ponudniku: ponudnik in nastanitveni obrat, pri katerem je upravičenec unovčil bon,

podatki o izplačilu bona.

1. **Evidenca bonov (BON21)** za namen unovčitve bona za izboljšanje gospodarskega položaja na področju potrošnje v gostinstvu, turizmu, športu in kulturi in povračila sredstev prek informacijskega sistema finančne uprave na podlagi 43. člena Zakona o interventnih ukrepih za pomoč gospodarstvu in turizmu pri omilitvi posledic epidemije COVID-19 ([ZIUPGT](http://www.pisrs.si/Pis.web/pregledPredpisa?id=ZAKO8389)) in Uredba o načinu unovčitve bona za izboljšanje gospodarskega položaja na področju potrošnje v gostinstvu, turizmu, športu in kulturi, povračilu sredstev prek informacijskega sistema Finančne uprave Republike Slovenije ter načinu vodenja in upravljanja evidence bonov ([Uredba](http://www.pisrs.si/Pis.web/pregledPredpisa?id=URED8363)). V evidenci se hranijo:

podatki o upravičencu: ime in priimek, EMŠO, davčna številka, višina bona,

podatki o ponudniku: ponudnik, pri katerem je upravičenec unovčil bon,

podatki o izplačilu bona.

1. **Evidenca bonov za spodbujanje digitalne vključenosti (DBON22)** za namen povračila sredstev prek informacijskega sistema finančne uprave za nakup računalniške opreme ali udeležbo v izobraževalnih programih za pridobitev digitalnih kompetenc na podlagi 18. člena Zakona o spodbujanju digitalne vključenosti ([ZSDV](http://www.pisrs.si/Pis.web/pregledPredpisa?id=ZAKO8516)). V evidenci se hranijo: ime in priimek, EMŠO upravičenca do bona, davčna številka upravičenca do bona, višina bona, ponudnik in pri katerem je upravičenec unovčil bon, podatki o izplačilu bona.

podatki o upravičencu: ime in priimek, EMŠO, davčna številka, višina bona,

podatki o ponudniku: ponudnik, pri katerem je upravičenec unovčil bon

podatki o izplačilu bona.

Rok hrambe 5 let od vnovčitve.

## Portal eDražbe

Osebni podatki se obdelujejo s privolitvijo posameznika skladno s točko (a) prvega odstavka 6. člena Splošne uredbe o varstvu osebnih podatkov ([GDPR](https://eur-lex.europa.eu/legal-content/SL/TXT/?uri=CELEX%3A32016R0679)) in na podlagi 12. točke prvega odstavka 11. člena [ZFU](http://pisrs.si/Pis.web/pregledPredpisa?id=ZAKO6792). V primeru, da posameznik osebnih podatkov ne zagotovi, ne more sodelovati na spletni javni dražbi.

Osebni podatki se obdelujejo izključno z namenom identifikacije uporabnika, ki želi sodelovati ali sodeluje kot dražitelj na spletni javni dražbi (zainteresirani kupec). V imenu upravljavca podatke obdeluje **obdelovalec** – **družba Praetor d.o.o., Brnčičeva ulica 13, 1231 Ljubljana - Črnuče**, matična št. 1580663000, davčna št. SI27429016. Za drugi nivo tehnične podpore, za delovanje podatkovne baze in varnostno arhiviranje skrbi **pogodbeni podobdelovalec – družba Izstop d.o.o., Brnčičeva ulica 13, 1231 Ljubljana - Črnuče**, matična št. 3772977000, davčna št. SI74562061.

Dodatne informacije so dostopne na samem portalu na povezavi [**FURS eDrazbe.si GDPR**](https://furs.edrazbe.si/gdpr)**.**

## Evidenca izplačil na podlagi ZUVPNB

Na podlagi 26. člena Zakona o ureditvi nekaterih vprašanj v zvezi z določenimi prekrški, storjenimi v času veljavnosti ukrepov zaradi preprečevanja širjenja nalezljive bolezni COVID-19 ([ZUVPNB](http://www.pisrs.si/Pis.web/pregledPredpisa?id=ZAKO8756)) se vodi evidenca potrebna za izvrševanje izplačil. Evidenca vsebuje podatke o izplačilih na podlagi pravnomočnih odločb prekrškovnih organov, izdanih po uradni dolžnosti, o vračilu že plačanih zneskov izterjanih glob, izterjanih stroškov postopka o prekršku, odvzetih premoženjskih koristi in izterjanih stroškov prisilne izterjave za posameznega storilca prekrška iz 2. člena ZUVPNB. V evidenci se hranijo osebni podatki po 19. členu ZUVPNB, ki so potrebni za izvedbo izplačilo:

osebno ime,

naslov prebivališča,

EMŠO ali datum rojstva, če je fizična oseba tujec,

številko in datum odločbe o izplačilu,

znesek, ki ga je treba izplačati v skladu z informativnim izračunom oziroma odločbo o izplačilu,

številko plačilnega računa ali za tuje storilce prekrškov drug podatek, ki omogoča nakazilo.

Podatki se hranijo še 3 leta po tem, ko so izvršena vsa izplačila.

## Evidenca obveščanja in informiranja

Kljub dostopnosti velike količine informacij na spletni strani <https://www.fu.gov.si/> in v sistemu eDavki ter strokovni javnosti, želijo mnogi zavezanci pridobiti informacije neposredno prek klicev oziroma neposrednega informiranja. Zakon o finančni upravi ([ZFU)](http://pisrs.si/Pis.web/pregledPredpisa?id=ZAKO6792) v 6. členu vzpostavlja načelo preglednosti in predvidljivosti delovanja finančne uprave, ki se realizira z njenim jasno določenim in enotnim ravnanjem. V nadaljevanju zakon v prvem odstavku 11. člena določa tudi naloge finančne uprave:

obveščanje zavezancev o izvajanju predpisov (tč. 16);

proučevanje in analiziranje delovanja sistema obveznih dajatev ter zagotavljanje obvladovanj tveganj (tč.17);

spremljanje izvajanja predpisov iz pristojnosti finančne uprave in učinkov posameznih rešitev z vnaprej določenimi merili (tč. 18).

Nadalje Zakon o davčnem postopku ([ZDavP-2](http://www.pisrs.si/Pis.web/pregledPredpisa?id=ZAKO4703)) v 13. členu vzpostavlja pravico posameznikov do informiranja, s čimer ima zavezanec za davek pravico:

da je pravočasno in na primeren način obveščen o spremembah v zakonih o obdavčenju in v drugih predpisih v zvezi z obdavčenjem ter da mu davčni organ pravočasno, najpozneje pa v 30 dneh po predložitvi vprašanja in vseh informacij, ki so relevantne za pripravo pojasnila, posreduje pojasnila o načinu izvajanja posameznih določb predpisov o obdavčenju;

do informacij o načinu izračunavanja in plačevanja davkov ter

do podatkov o stanju svojih davčnih obveznosti.

Skladno z načelom spodbujanja prostovoljnega izpolnjevanja davčnih obveznosti (4. člen [ZFU](http://pisrs.si/Pis.web/pregledPredpisa?id=ZAKO6792)) je naloga finančne uprave tudi dajanje pojasnil o izpolnjevanju obveznosti ter s tem povezano pravočasno in primerno obveščanje javnost o vsebini veljavnih predpisov o obdavčenju in drugih predpisov, ki jih izvaja. Na pravočasno in pravilno izpolnjene davčne obveznosti še zlasti pomembno vplivajo celovite in konkretizirane informacije podane pred nastankom davčne obveznosti. Zato je pojasnilo o izpolnjevanju davčnih obveznostih vključeno v vse postopke informiranja zavezancev. Zavezanca, ki je fizična oseba, se v postopku informiranja obvešča o morebitnem dolgu, čeprav je zavezanec zastavil vprašanje z drugo vsebino.

V skladu z 10. točko 4. člena [Uredbe o določitvi finančnih uradov](http://www.pisrs.si/Pis.web/pregledPredpisa?id=URED6679) izvaja nalogo informiranja Generalni finančni urad. Informiranje se izvaja centralizirano, s podporo uslužbencev finančnih uradov, koordinacijo in informacijsko podporo zagotavlja Generalni finančni urad. Namen obdelave je upravljanje toka telefonskih klicev in pisnih vprašanj zavezancev. Pri tem sledimo načelu »ob prvem stiku (first call resolution)«, po katerem mora zavezanec prejeti celovito informacijo (glede na življenjski ali poslovni dogodek zavezanca pripravljena informacija iz več davčnih področij) in popolno informacijo (informacija, ki vključuje vse podatke, ki jih mora vedeti zavezanec za pravočasno in pravilno izpolnjevanje svojih davčnih obveznosti, vključno s potekom davčnega postopka) ob prvem stiku v primernem odzivnem času brez prevezovanja.

Za ta namen obveščanja in informiranja se obdelujejo podatki o zavezancu ime, priimek, davčna številka, kontaktni podatki (telefonska številka, naslov elektronske pošte) in podatki o zadevi, v zvezi s katero zavezanec zahteva informacije in pojasnila ter podatki o višini davčnega dolga.

Podatki se v evidenci hranijo najmanj toliko časa kot je to potrebno za izvajanje aktivnosti obveščanja in informiranja ter zagotavljanje zakonitosti delovanja organa, vendar najdlje 5 let.